Centar za održivi razvoj lokalne zajednice općine Lovas

Građanski aktivizam i kompetencije: projektno izvještavanje
2022-03-21 10:00 - 12:00 (Europe/Paris) | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Pronašli ste natječaj za svoju poslovnu ideju, iščitali materijale i shvatili da projektna prijava i nije tako jednostavna. Posebice je to slučaj s natječajima za EU fondove.
Angažiranje stručnjaka za pisanje projekta može biti nezahvalan potez. Postoji rizik da projekt neće biti napravljen dovoljno kvalitetno za provedbu kakvu ste zamislili. Nitko ne može bolje razumjeti vašu ideju od Vas samih i pretvoriti je u kvalitetan i provediv projekt.
Nudimo Vam ulaganje u potrebno znanje za pisanje projekata, pri čemu Vi ulažete samo svoje vrijeme, a mi Vam osiguravamo besplatnu edukaciju i stručno vodstvo.
Po završetku edukacije ćete imati izrađen koncept projekta, ispunjen obrazac prijave i razrađen proračun u skladu s kriterijima ocjenjivanja te projekt spreman za prijavu na adekvatan natječaj.
Program i cjeline edukacije:

Analiza poslovnih ideja i kapaciteta polaznika,
Prezentacija vrsta fondova i njihove specifičnosti sukladno potrebama polaznika,
Analiza strukture projekta i koraka potrebnih za kvalitetnu pripremu projekta,
Analiza stanja i stablo problema,
Postavljanje ciljeva i izrada logičke matrice projekta,
Praktičan rad izrade projekta temeljeno na poslovnim idejama polaznika – Kako projekt financijski i administrativno pripremiti za natječaj?,
Analiza natječajne dokumentacije i usklađenost projektne ideje s ciljevima natječaja,
Izrada akcijskog plana projekta,
Izrada proračuna projekta,
Evaluacija projektnog prijedloga u skladu s kriterijima ocjenjivanja – Kako povećati šanse za financiranje projekta?

Koristimo metodu „učenja kroz rad“ kao najefikasniji način usvajanja praktičnih znanja. Učenje je organizirano u manjim timovima koji, uz mentorstvo i konzultacije, rade na svim koracima razvoja projekta. Dinamiku i tempo edukacije diktirate sami, ovisno o svome predznanju i brzini usvajanja novog gradiva. Naš pristup je individualan, a cilj nam je da budete zadovoljni usvojenim znanjem i rezultatom edukacije.
Edukatorice: Mihaela Jović Karešin & Dina Ivas, Udruga VISOKI JABLANI
Program edukacije obuhvaća 90 sati, kroz period od 3 mjeseca.
Radionice se održavaju ponedjeljkom od 12:00h do 15:00h.
Veselimo se vašoj prijavi i zajedničkom stvaranju!
Udruga VISOKI JABLANI od 2011. godine uspješno razvija i provodi EU projekte za društveni razvoj. Neki od provedenih EU projekata: „Odgovorno poslovanje čisti svijet!“, 2015/16. financiran iz ESF-a kroz OPHRD; „Drugo lice invalidnosti“, kampanja za zapošljavanje OSI, 2014/15., sufinancirana iz ESF-a kroz IPA IV HRD; “RePlast 3D“, 2017/18 financiran iz ESF-a kroz OPHRD 2014.-2020.

Oživljavanje starih zanata: Radionica zlatoveza
2022-03-17 15:00 - 18:00, 2022-03-15 14:00 - 17:00, 2022-03-10 15:00 - 18:00, 2022-03-08 14:00 - 17:00, 2022-03-03 16:00 - 18:00, 2022-03-01 14:00 - 17:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Serijom radionica ručne izrade zlatoveza, započinjemo provedbu programa “Oživljavanje starih zanata“.
Zlatovez je tehnika veza u kojoj se radi sa zlatnim koncem. Postoje dvije vrste zlatnoga konca: zlato i bijelo zlato. Najčešće se veze tehnikom zlatom preko papira, jer najviše pokazuje ljepotu zlatnoga veza.
Zlatovez je u Slavoniji bio naročito cijenjen u vrijeme biskupa J. J. Strossmayera i njegovog tajnika uzoritog svećenika i našeg najvećeg etnografa Milka Cepelića. Milko Cepelić se divio prirodnom nadarenosti naših žena sa sela koje su vezle zlatom te je njihove radove htio prikazati svima, a naročito strancima. Oni su se divili zlatom vezenim nošnjama naših žena koje su u njima izgledale “kao kraljice”.
Zlatovez je priznat i kao slavonski suvenir.

Tehnikama zlatoveza uči nas naša stručnjakinja Ivana Jurić iz Tovarnika.

Veselimo se vašoj registraciji i dolasku!

Održivi razvoj: ECO LAB “Oporaba plastičnog otpada” - praktična edukacija
2022-03-17 08:00 - 11:00, 2022-03-10 11:00 - 14:00, 2022-02-16 17:00 - 21:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
U Vatrogasnom domu uspostavili smo laboratorij za oporabu plastičnog otpada i proizvodnju filamenta (punjenja) za 3D printere.

Praktična edukacija iz područja reciklaže plastike za naše nove djelatnike započela je već krajem prošle godine, a provodimo i radionice za učenike OŠ Lovas te širu javnost.
Pridružite nam se, naučite nešto novo o očuvanju okoliša i mogućnostima sekundarnog zbrinjavanja plastičnog otpada!

Oživljavanje starih zanata: Inicijalni sastanak: radionica šivanja i šlinganja
2022-03-15 14:00 - 15:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Započinjemo s učenjem krojenja, šivanja, šlinganja i izrade modernih odjevnih i drugih predmeta s elementima narodnih nošnji i motivima našega kraja.
Pozivamo sve zainteresirane da nam se pridruže u utorak, 15. ožujka u 14:00 sati, radi inicijalnog dogovora oko broja sudionica/ka, dinamike i termina održavanja radionica te drugih detalja vezano za zajednički rad. Edukacije će voditi naša stručna suradnica Josipa Balić iz Lovasa, u suradnji s međunarodno poznatom i priznatom modnom dizajnericom Andrijanom Subotić Pjajčik (Studio Etna Maar https://etnamaar.com/)
Veselimo se svim vašim idejama, postojećim vještinama i interesu za učenje i razmjenu iskustava

Građanski aktivnizam i kompetencije: Edukacija za razvoj EU projekata
2022-03-14 12:00 - 15:00, 2022-03-07 12:00 - 15:00, 2022-02-28 12:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Muzejska pegagoija: Radionica vezenja (5. i 6 razred OŠ)
2022-03-11 13:00 - 14:35 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Predavanje o načinima izrade i upotrebe tradicijskih tekstilnih predmeta koji su ukrašeni vezom.
Na radionici će se vezeti inicjali imena na platno
Predavanje i radionicu voditi će ravnateljica i kustosica Muzeja Cvelferije: Dr. sc. Martina Kelava.
Radujemo se vašem dolasku!

Muzejska pedagogija: Muzej iz moje mašte (3. i 4. razred OŠ)
2022-03-11 13:00 - 14:35 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Muzej iz moje mašte
Prezentacija s fotografijama muzeja s područja Vukovarsko- srijemske županije te crtanje idealnog muzeja prema korisnikovom mišljenju.
Radionicu će voditi kustos muzeja Cvelferije Ivan Lučić
Radujemo se vašem dolasku!

Upravljanje DC: Edukacija PMT
2022-03-08 13:30 - 14:30, 2022-03-03 13:00 - 14:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Upravljanje DC: Sastanak PMT
2022-03-08 13:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Sastanak projektnog menadžment tima.

EKOLOŠKA RADNA AKCIJA! - čišćenje ribnjaka "Bečka"
2022-03-05 07:00 - 14:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)
Pozivamo sve stanovnike i stanovnice općine Lovas, one male i velike, na ekološku radnu akciju čišćenja ribnjaka “Bečka”. Akcija će se održati u subotu, 05.03.2022. godine, u organizaciji partnerske Športsko ribolovne udruge “Lovas”. Uređivat ćemo puteve oko 2 bazena i skupljati otpad.
Okupljanje je u 7 sati ujutro u Centru, ispred Vatrogasnog doma u Lovasu. Svim sudionicima će biti osiguran prijevoz.
DOĐITE, POMOZITE I DRUŽITE SE S NAMA!
Probudimo se malo pred proljeće i učinimo naše ribnjake i naš okoliš ljepšima!

U slučaju lošeg vremena, akcija se odgađa za sljedeću subotu, o čemu ćete biti pravovremeno obaviješteni.

Muzejska pedagogija: Muzej iz moje mašte (5. razred OŠ)
2022-03-04 11:30 - 13:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Muzejska pedagogija: Motivi Lovasa, oslikavanje šalica
2022-03-03 14:00 - 16:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Interaktivno predavanje/razgovor i promišljanje o simbolima Lovasa (kulturnim, geografiskim itd.)
Radionicu nam vodi ravnateljica i kustosica Muzeja Cvelferije: Dr. sc. Martina Kelava.
Radujemo se vašem dolasku!

Upravljanje DC-om: sastanak PMT
2022-03-03 12:50 - 13:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Oživljavanje starih zanata: Radionica izrade zlatoveza
2022-02-24 15:00 - 18:00, 2022-02-22 14:00 - 17:00, 2022-02-17 15:00 - 18:00, 2022-02-15 14:00 - 17:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Upravljanje DC: Sastanak PMT
2022-02-23 11:00 - 12:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Sastanak PMT i JLS
2022-02-23 08:00 - 08:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Muzejska pedagogija: Što radi kustos? (4. razred OŠ)
2022-02-18 11:30 - 13:05 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Što radi kustos?
Svaki muzej mora imati barem jednog kustosa. Riječ kustos u latinskom jeziku znači čuvar. Kustosi čuvaju muzejske dragocjenosti, odnosno vode brigu o njima poduzimajući sve što je potrebno da bi se što duže očuvale. Paze da su predmeti pravilno pohranjeni u depou (čuvaonici) i da su zaštićeni od oštećivanja. Popisuju ih i opisuju. Bave se prikupljanjem novih predmeta, onih koje muzej još ne posjeduje, a koji su također stari i vrijedni. Osmišljavaju izložbe kojima ih predstavljaju publici. Bave se i pisanjem tekstova o njima, pa na taj način omogućuju i onima koji ne mogu pogledati izložbu da o predmetima nešto doznaju. Kustosi održavaju stručna vodstva i predavanja za posjetioce. (tekst preuzet s linka)
Radionicu će voditi kustos muzeja Cvelferije Ivan Lučić
Radujemo se vašem dolasku!
